text: ব্যক্তি জীবনে কেমন নতুন আইজিপি? – দৈনিক সিলেটের দিনকাল
  ব্যক্তি জীবনে কেমন নতুন আইজিপি?
  প্রকাশিত: ৫:১৬ অপরাহ্ণ, জানুয়ারি ২৬, ২০১৮
  অতিরিক্ত আইজিপি (এসবি) ড. মোহাম্মদ জাবেদ পাটোয়ারীকে নতুন আইজিপি হিসেবে নিয়োগ দিয়ে প্রজ্ঞাপন জারি করেছে সরকার। নতুন আইজিপি ব্যক্তি জীবনে কেমন? এমন প্রশ্ন সবার মনে। পুলিশের প্রধান যেই হন তাকে নিয়ে সাধারণ মানুষের আগ্রহটা একটু বেশিই থাকে।
  এরপর তিনি জাহাঙ্গীর নগর বিশ্ববিদ্যালয়ের লোক প্রশাসন বিভাগ থেকে পিএইচডি করেন। তার গবেষণার বিষয় ছিল Combating Terrorism in Bangladesh; Challenge and Prospects.
  জাবেদ পাটোয়ারী পুলিশ বাহিনীতে একজন মেধাবী ও পেশাদার কর্মকর্তা হিসেবে পরিচিত। প্রচারবিমুখ ও মৃদুভাষী এ কর্মকর্তা সুনামের সঙ্গে দীর্ঘদিন চাকরি করে আসছেন।
  এসবির প্রধান হিসেবে বর্তমান পদে একটানা ৯ বছর কর্মরত আছেন। এর আগে ১৯৯৬ থেকে ১৯৯৯ সালের মাঝামাঝি সময় পর্যন্ত তিনি এসএস সিটির দায়িত্ব পালন করেন।
  চাঁদপুর সদরে তার গ্রামের বাড়ি। বঙ্গবন্ধুর জেল জীবনের ওপর লেখা গ্রন্থ 'কারাগারে রোজনামচার'র বিভিন্ন তথ্যপ্রমাণ সংগ্রহে তিনি গুরুত্বপূর্ণ ভূমিকা পালন করেন।
  ১৯৪৮ থেকে ১৯৭১ সাল পর্যন্ত এসবি'র রেকর্ড রুমে বঙ্গবন্ধুর বিষয়ে ৬৬ হাজার ক্লাসিফাইড গোয়েন্দা তথ্য সংরক্ষিত আছে। জাবেদ পাটোয়ারি এসবির শীর্ষ পদে আসার পর গুরুত্বপূর্ণ এই দলিলাদি বিশেষভাবে সংরক্ষণে বিশেষ উদ্যোগ নেন।
  পুলিশের নতুন আইজি দেশের গণ্ডির বাইরেও অনেক ডিগ্রি লাভ করেছেন। তিনি যুক্তরাজ্যের University of Leicester থেকে 'Criminal Justice and Police Management' বিষয়ে পোস্ট গ্রাজুয়েশন সনদপত্র এবং যুক্তরাষ্ট্রের University of Verginia থেকে 'Criminal Justice Education' বিষয়ে সনদ অর্জন করেন।
  তিনি যুক্তরাজ্যের Police staff college, Bramshill যুক্তরাষ্ট্রের FBI National Academy Verginia থেকে উচ্চতর প্রশিক্ষণ গ্রহণ করেন।
  তিনি সাফল্যের সাথে যুক্তরাষ্ট্রের Harvard University থেকে 'US-South Asia Leader Engagement Program' সম্পন্ন করেন।
  ড. জাবেদ পাটোয়ারী বত্রিশ বছরের গৌরবোজ্জল ক্যারিয়ারে পুলিশের বিভিন্ন ইউনিটে সততা, দক্ষতা, নিষ্ঠা পেশাদারিত্ব ও সুনামের সঙ্গে কাজ করেছেন।
  তিনি অতিরিক্ত আইজি (গ্রেড-১) স্পেশাল ব্রাঞ্চ, অতিরিক্ত আইজি সিআইডি, অতিরিক্ত আইজি পুলিশ হেডকোয়ার্টার্স, পুলিশ কমিশনার রাজশাহী, পুলিশ কমিশনার খুলনা, ডিআইজি সিআইডি।
  ড. জাবেদ পাটোয়ারী জাতিসংঘ শান্তিরক্ষা মিশনে কসভো, সিয়েরালিওন ও ক্রোয়েশিয়াতে দক্ষতার সাথে দায়িত্ব পালন করেছেন।
  তিনি জনপ্রশাসন মন্ত্রণালয়সহ পুলিশের বিভিন্ন ইউনিটে ক্লাস নিয়ে থাকেন। এ ছাড়া তিনি ঢাকা বিশ্ববিদ্যালয়ে সমাজ কল্যাণ ও গবেষণা ইনস্টিটিউটে Victomology and Restorative Justice ও টাঙ্গাইল মাওলানা ভাসানী বিজ্ঞান ও প্রযুক্তি বিশ্ববিদ্যালয়ে Crimonology and Police Science বিভাগের একজন ভিজিটিং ফ্যাকাল্টি।
  কর্মজীবনে তিনি বিপিএম এবং আইজিপি পদক পেয়েছেন। ব্যক্তিগত জীবনে এক কন্যা ও দুই পুত্র সন্তানের জনক।
  বৃহস্পতিবার (২৫ জানুয়ারি) ড. মোহাম্মদ জাবেদ পাটোয়ারীকে নতুন আইজিপি করে প্রজ্ঞাপন জারি করে স্বরাষ্ট্র মন্ত্রণালয়। আগামী ৩১ জানুয়ারি থেকে এ নিয়োগ কার্যকর হবে।
  নতুন আইজিপি হওয়ার তালিকায় ছিলেন অতিরিক্ত আইজিপি (প্রশাসন) মোখলেসুর রহমান, র‌্যাবের মহাপরিচালক বেনজীর আহমেদ ও ডিএমপি কমিশনার আছাদুজ্জামান মিয়া।